Cool 365 Hoodie KWD 27 Choose an Option...
KWD 11 Nike Printed Dry Miler Running T-Shirt
KWD 15 adidas Sport Essentials Hoodie
KWD 24 Puma NightCat Short Sleeve Tee ​Ons het die voorreg om te mag bid. Ons het ook die sekerheid dat ons Vader ons harte en gedagtes ken. Tog wil Hy steeds hê dat jy jou hele hart met Hom deel - selfs daardie dinge waaroor jy skaam kry of wat jy nie wil erken nie, dit moet jy ook met hom deel:
Moet oor niks besorg wees nie, maar maak in alles julle begeertes deur gebed en smeking en met danksegging aan God bekend. En die vrede van God wat alle verstand te bowe gaan, sal oor julle harte en gedagtes die wag hou in Christus Jesus (Filippense 4:6 en 7).
​Deel jou vreugdes en blydskap met God, maar deel ook jou swaarkry, jou worsteling en jou sondes met Hom. Leef biddend in alle opregtheid en eerlikheid met die verwagting en sekerheid dat God se vrede oor jou sal kom.
Bid as gestuurde
​In Johannes 17:18 lees ons hoe elkeen van ons na die wêreld gestuur word:
Soos U My na die wêreld toe gestuur het, het Ek hulle ook na die wêreld toe gestuur …
​Jy is ’n gestuurde en daardeur het jy alles wat nodig is om as ’n gestuurde mense te bedien (kyk 2 Petrus 1:3).
​​Jou eerste opdrag as gestuurde is om te bid vir hulle na wie jy gestuur word. Bid dus dat die Gees in die mense om jou sal werk.
Word jy ook soms moedeloos as jy al lank vir ’n spesifieke saak of mens bid, maar geen uitkoms of verandering sien nie. In Lukas 18:1-6 vertel Jesus ’n gelykenis wat dit juis behandel.
Hy vertel van ’n onregverdige regter wat tog maar ag slaan op die herhaalde versoeke van ’n weduwee.
Lukas vergelyk God wat regverdig is en ag slaan op mense met hierdie regter:
Sal God dan nie aan sy uitverkorenes, wat dag en nag tot Hom roep, reg doen nie? Sal Hy hulle lank laat wag? Ek sê vir julle: Hy sal hulle help, en gou ook! (Lukas 18:6-8)
Moet nie moedeloos raak nie, maar hou aan om tot God te bid.
Onderrig oor gebed
​Wonder jy ook wat om vandag te bid? Luister wat skryf Paulus vir jou…
​Ek dring daarop aan dat daar in die eerste plek met smeking, voorbidding en danksegging gebid moet word vir alle mense, vir die wat regeer en vir almal wat gesag uitoefen, sodat ons ‘n rustige en stil lewe kan lei in volkome toewyding aan God en in alle eerbaarheid. So is dit goed en aanneemlik vir God, ons verlosser, wat wil hê dat alle mense gered word en tot kennis van die waarheid kom (1 Tim 2:1-4).
​Bid dus vir al hierdie mense…